4. sz. napirend





a Zala Megyei Közgyűlés 2010. november 9-i rendkívüli ülésére

**Tárgy:** Rendelet-tervezet a Zala Megyei Közgyűlés egyes rendeleteinek módosítására

**Az előterjesztést készítette:** Dr. Németh Gyöngyi

**Megtárgyalta:** Valamennyi bizottság

**Törvényességi észrevétel:** nincs dr. Csanádi Melinda

**Előterjesztő:**

Manninger Jenő

a közgyűlés elnöke

fejlec3

**Tisztelt Közgyűlés!**

A Zala Megyei Közgyűlés 2010. október 9-én tartott alakuló ülésén a 18/2010.(X.9.) ÖR számú rendelettel módosította Szervezeti és Működési Szabályzatát, mellyel létrehozta az Oktatási, Sport és Ifjúsági Bizottságot.

Erre tekintettel a korábban az Oktatási és Kulturális Bizottság részére feladat-és hatáskört megállapító önkormányzati rendeleteket módosítani szükséges.

Módosításra javaslom továbbá a megyei kitüntető cím, valamint díjak alapításáról és adományozásáról szóló 13/2007.(VI.26.) ÖR számú rendeletnek a „Zala Megye Címere Emlékplakett” díjra vonatkozó rendelkezését, összhangban a közgyűlés Zala megye címerének megváltoztatására vonatkozó 12/2010.(VII.9.) ÖR számú rendeletével.

A rendelet-tervezet elfogadásával módosul a beszerzések rendjéről szóló 4/2007.(II.20.) ÖR számú rendelet, valamint az önkormányzat vagyonáról és a vagyongazdálkodás szabályairól szóló 14/2004.(VI.30.) ÖR számú rendelet, amit célszerűségi szempontok indokolnak, illetve a gyakorlatban felmerülő problémák megoldását célozza.

A rendelet-tervezet tartalmazza továbbá a Zala Megyei Közgyűlés Szervezeti és Működési Szabályzatáról szóló 3/2004.(II.20.) ÖR számú rendeletének módosítását is, mely a közgyűlés elnökének hatáskörét bővíti az intézmények szakmai programjának jóváhagyásával, felruházza az Egészségügyi és Szociális Bizottságot a nem önkormányzati fenntartású intézmények vezetőinek beszámoltatásának hatáskörével.

A közgyűlés hivatala szervezeti felépítésében javasol változtatást a rendelet-tervezet, mely szerint a jelenlegi közvetlenül elnöki irányítás alá tartozó Elnöki Iroda megszűntetésre kerülne. Az Elnöki Iroda feladatait, valamint a kulturális ügyeket a Kulturális és Határon túli Kapcsolatok Osztálya venné át.

Kérem a Tisztelt Közgyűlést a rendelet-tervezet elfogadására.

**A Zala Megyei Közgyűlés egyes rendeleteinek módosításáról szóló**

**…/2010. (…) ÖR számú rendelet**

A Zala Megyei Közgyűlés a helyi önkormányzatokról szóló 1990. évi LXV. törvény 16.§ (1) bekezdésében kapott felhatalmazás alapján az alábbi rendeletet alkotja.

**I. FEJEZET**

**A Pécsi Tudományegyetem kollégiumi férőhelyei elnyerésének rendjéről szóló 9/2000.(IV.18.) KR. számú rendelet módosítása**

A Zala Megyei Közgyűlés 9/2000.(IV.18.) KR számú rendelete (e fejezetben a továbbiakban: alaprendelet) az alábbiak szerint módosul:

**1. §**

Az alaprendelet 2. § (3), és a 4. § (1) bekezdéseiben az „Oktatási és Kulturális Bizottság” kifejezés helyébe „Oktatási, Sport és Ifjúsági Bizottság” kifejezés lép.

**2. §**

Az alaprendelet 3. § (3) bekezdése törlésre kerül.

**3. §**

Az alaprendelet 4. § (2) bekezdésében, valamint 5. § (4) bekezdésében az „Oktatási és Kulturális Osztály” kifejezés helyébe az „Oktatási, Sport és Ifjúsági Osztály” kifejezés lép.

**4. §**

Az alaprendelet 5. § (1) bekezdése az alábbiak szerint módosul:

„A Zala Megyei Közgyűlés Oktatási, Sport és Ifjúsági Bizottsága átruházott hatáskörben dönt a kollégiumi férőhelyek betöltéséről. A döntésről az Oktatási, Sport és Ifjúsági Bizottság beszámol a Közgyűlésnek.”

**II. FEJEZET**

**A felsőoktatásban, nappali tagozaton tanulók „Zala Megye Visszavár” ösztöndíjáról szóló 14/2003.(IX.25.) KR számú rendelet módosítása**

A Zala Megyei Közgyűlés 14/2003.(IX.25.) KR számú rendelete (e fejezetben a továbbiakban: alaprendelet) az alábbiak szerint módosul:

**5. §**

Az alaprendelet 2. §-ában a „tanulmányi kötelezettségének adott évben eleget tett” szövegrész helyébe a „tanulmányi kötelezettségének adott (aktív, nem szünetelő) tanévben eleget tett” szövegrész lép.

**6. §**

Az alaprendelet 3. § (3), (4), (5) és (10) bekezdéseiben az „Oktatási és Kulturális Bizottság” kifejezés helyébe az „Oktatási, Sport és Ifjúsági Bizottság*”* kifejezés lép.

**7. §**

Az alaprendelet 4. § (1) bekezdése az alábbiak szerint módosul:

„A „Zala Megye Visszavár” ösztöndíj-kérelemhez csatolni kell:

* az adatlapot (lsd. 1.sz. melléklet),
* hallgatói jogviszony igazolást (iskolalátogatási igazolást),
* utazást igazoló vasúti jegyet és/vagy autóbuszjegyet,
* a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról szóló nyilatkozatot, továbbá szükség esetén a közzétételi kérelmet (lsd. 2.sz. melléklet).”

**8. §**

Az alaprendelet 1. sz. melléklete helyébe jelen rendelet 1. számú melléklete lép.

**III. FEJEZET**

**A felsőoktatási intézményekben tanuló zalai fiataloknak adható ösztöndíj alapításáról és elnyeréséről szóló 10/2000.(IV.18.) KR. számú rendelet módosítása**

A felsőoktatási intézményekben tanuló zalai fiataloknak adható ösztöndíj alapításáról és elnyeréséről szóló 10/2000.(IV.18.) KR. számú rendelet (e fejezetben a továbbiakban: alaprendelet) az alábbiak szerint módosul:

**9. §**

Az alaprendelet 3. § (1) bekezdés, valamint a 4.§ (2) bekezdésében az „Oktatási és Kulturális Bizottság” kifejezés helyébe az „Oktatási, Sport és Ifjúsági Bizottság” kifejezés lép.

**10. §**

Az alaprendelet 3. § (2) bekezdésében az „Oktatási és Kulturális Osztályához” kifejezés helyébe „Oktatási, Sport és Ifjúsági Osztályához” kifejezés lép.

**11. §**

Az alaprendelet 4. § (1) bekezdése helyébe az alábbi rendelkezés lép:

„A Zala Megyei Közgyűlés Oktatási, Sport és Ifjúsági Bizottsága átruházott hatáskörben dönt az ösztöndíjra biztosított összeg felosztásáról.”

**IV. FEJEZET**

**A megyei kitüntető cím, valamint díjak alapításáról és adományozásáról szóló 13/2007. (VI.26.) ÖR számú rendelet módosítása**

A Zala Megyei Közgyűlés 13/2007.(VI.26.) ÖR számú rendelete (e fejezetben a továbbiakban: alaprendelet) az alábbiak szerint módosul:

**12. §**

Az alaprendeletnek a „Zala Megye Címere Emlékplakett” díjra vonatkozó 20.§ (3) bekezdés második mondata az alábbiak szerint módosul:

„20.§ (3) A kitüntető díjhoz adományozandó emlékplakett a megye címerének megfelelő alakú és mintájú arányos plakett, hátoldalán szerepel a díj elnevezése, a kitüntetett neve és az adományozás éve.”

**13. §**

Az alaprendelet 24. § (3) bekezdés a) pontjában a „tanácsnokok” kifejezés „tanácsnok” -ra módosul.

**V. FEJEZET**

**Az önkormányzat vagyonáról és a vagyongazdálkodás szabályairól szóló 14/2004. (VI.30.) ÖR számú rendelet módosítása**

**14. §**

Az önkormányzat vagyonáról és a vagyongazdálkodás szabályairól szóló 14/2004.(VI.30.) ÖR számú rendelet 9. § (5) bekezdése az alábbiak szerint módosul:

„9.§ (5) A gazdasági társaságok közgyűlésein és taggyűlésein az önkormányzatot mint tulajdonost a közgyűlés alelnöke képviseli.”

**VI. FEJEZET**

**A beszerzések rendjéről szóló**

**4/2007.(II.20.) ÖR számú rendeletének módosítása**

**15. §**

A beszerzések rendjéről szóló 4/2007. (II. 20.) ÖR számú rendelet (e fejezetben a továbbiakban alaprendelet) 3. § (2) bekezdése kiegészül az alábbiakkal:

„- rendezvény-szervezésre, étkeztetési szolgáltatások megrendelésére irányul, és az ajánlatot tevő referenciái miatt megbízhatónak minősül;

- élelmiszerek (hideg élelmiszer, és főzési alapanyag, friss, illetve feldolgozott zöldség és gyümölcs, tej és tejtermék, gabonafélék, méz, tojás, kertészeti növény) beszerzésére irányul, és az ajánlatot tevő referenciái miatt megbízhatónak minősül, vagy bizonyítottan piaci átlagár alatti ajánlati árat tartalmaz, vagy helyi őstermelő.”

**16. §**

Az alaprendelet 3. §-a az alábbi bekezdéssel egészül ki:

„3. § (4) A 3. § (2) bekezdésének alkalmazása esetén beszerzőnek feljegyzésben, dokumentumok csatolásával szükséges indokolnia döntését.”

**17. §**

Az alaprendelet 4. § (3) bekezdése az alábbiak szerint módosul:

„Az Előkészítő Munkacsoport tagjai szavazati joggal:

1. az elnök, vagy az általa meghatalmazott alelnök, amennyiben a beszerzés értéke építési beruházásnál eléri vagy meghaladja a nettó 7,5 millió Ft-ot, árubeszerzésnél és szolgáltatás megrendelésnél a nettó 4 millió Ft-ot,
2. a hivatal Vagyongazdálkodási és Beruházási Osztályának vezetője, vagy megbízottja;
3. a hivatal Pénzügyi Osztályának vezetője, vagy megbízottja;
4. a hivatal beszerzéssel érintett osztályának vezetője, vagy megbízottja;
5. a hivatal Főjegyzői Irodájának vezetője, vagy megbízottja;
6. pályázati forrásból megvalósuló beszerzés esetén a pályázati feladatkört ellátó munkatárs;
7. intézményt érintő beszerzés esetén az intézmény vezetője, ha a beszerzést nem az intézmény bonyolítja.”

**18. §**

Az alaprendelet 4. § (4) bekezdése az alábbiak szerint módosul:

„Az Előkészítő Munkacsoport vezetője a 4. § (3) bekezdés a) pontja szerinti esetekben az elnök, vagy az általa meghatalmazott alelnök, távollétében a Vagyongazdálkodási és Beruházási Osztály vezetője. Egyéb esetekben az Előkészítő Munkacsoport vezetője a Vagyongazdálkodási és Beruházási Osztály vezetője.”

**19. §**

Az alaprendelet 4. § (5) bekezdése az alábbiak szerint egészül ki:

„Az Előkészítő Munkacsoport kizárólag akkor véleményezheti az ajánlati felhívást, ha a tagok közül legalább három fő jelen van, és az Előkészítő Munkacsoport vezetője, valamint a (3) bekezdés c) valamint e) pontja szerinti tag is részt vesz az ülésen.”

**20. §**

Az alaprendelet 9. § (3) bekezdése az alábbi francia bekezdéssel egészül ki:

„- pályázati forrásból valósul meg a beszerzés, és a pályázat három érvényes ajánlat benyújtását írja elő, úgy három érvényes ajánlat hiányában.”

**VII. FEJEZET**

**A Zala Megyei Közgyűlés Szervezeti és Működési Szabályzatáról szóló**

**3/2004. (II. 20.) ÖR számú rendelet módosítása**

**21.§**

A Zala Megyei Közgyűlés Szervezeti és Működési Szabályzatáról szóló 3/2004. (II. 20.) ÖR számú rendelet (e fejezetben a továbbiakban: alaprendelet) 1. számú mellékletének tizenegyedik francia bekezdése helyére az alábbi szövegezés lép:

„- kérelmezi a szociális hatóságnál a személyi térítési díj, illetve költőpénz fedezeteként a jelzálogjog bejegyzését és törlését,”

**22.§**

Az alaprendelet 1. számú melléklete az alábbi francia bekezdéssel egészül ki:

„- jóváhagyja a megyei fenntartású szociális és gyermekvédelmi intézmények szakmai programját.”

**23.§**

Az alaprendelet 2. számú mellékletének az Egészségügyi és Szociális Bizottság átruházott hatáskörére vonatkozó része az alábbi francia bekezdéssel egészül ki:

„- Évente beszámoltatja az ellátási szerződés alapján nem önkormányzati fenntartásban működő intézmények vezetőit, és értékeli az ellátási szerződésben vállalt kötelezettség teljesítését.”

**24. §**

Az alaprendelet 4. számú melléklete helyébe jelen rendelet 2. számú melléklete lép.

**VIII. FEJEZET**

**Záró rendelkezés**

**25. §**

Jelen rendelet a kihirdetését követő napon lép hatályba.

Zalaegerszeg, 2010. november 9.

**Dr. Mester László sk. Manninger Jenő sk.**

**megyei főjegyző közgyűlés elnöke**

**1. sz. melléklet**

Adatlap

A felsőoktatásban, nappali tagozaton tanuló diákok “Zala Megye Visszavár”  
ösztöndíj pályázatának elbírálásához

**Beadási határidő: minden év szeptember 30.**

**Kérelmező neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Születési hely: \_\_\_\_\_\_\_\_\_\_\_\_\_\_\_\_\_\_\_\_\_\_ idő:\_\_\_\_\_\_ év \_\_\_\_\_\_\_\_\_\_\_\_\_\_\_\_hó \_\_\_\_\_\_nap**

**Lakcím: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ út \_\_\_\_hsz. \_\_\_\_em. \_\_\_\_ ajtó**

**Elérhetőség (telefonszám): \_\_\_\_\_\_\_\_\_\_\_\_\_\_\_\_\_\_**

**Lakossági folyószámla száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Felsőoktatási intézmény, melyben a tanulmányait folytatja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Képzés típusa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Évfolyam: \_\_\_\_ Kar: \_\_\_\_\_\_\_\_\_\_\_\_\_\_\_\_\_\_\_\_\_\_Szak: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lakhely és a képző intézmény közti távolság: \_\_\_\_\_\_ km**

**Igénybevett utazási eszköz kedvezménnyel csökkentett költsége összesen (egyszeri utazás tekintetében): \_\_\_\_\_\_\_\_\_\_ Ft**

**Ebből: autóbusz: \_\_\_\_\_\_\_\_\_\_ Ft**

**vonat: \_\_\_\_\_\_\_\_\_\_ Ft**

**Az adatlaphoz csatolni szükséges:**

* **hallgatói jogviszony igazolást (iskolalátogatási igazolást),**
* **az utazást igazoló vasúti jegyet és/vagy autóbuszjegyet,**
* **a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról szóló nyilatkozatot, továbbá szükség esetén a közzétételi kérelmet (lsd. 2. sz. melléklet).**

**Felsőoktatási intézmény által kiállított igazolás:**

Fent nevezett hallgató …...…………………………………………………(intézmény neve) intézményünknél aktív hallgatói jogviszonnyal rendelkezik és a ………./……….. tanév …………… félévében\* tanulmányi kötelezettségének eleget tett.

Dátum: ………………………………

………………………………………….

aláírás, pecsét

\* a kérelem beadását megelőző tanulmányi félévre vonatkozóan kell a nyilatkozatot kitölteni.

**Nyilatkozat:**

Tudomásul veszem, hogy a kérelmemben foglalt adatokat az Önkormányzat, az Oktatási, Sport és Ifjúsági Bizottság és a Zala Megyei Közgyűlés Hivatala a kérelem és az esetleges fellebbezés elbírálása, az ösztöndíj folyósítása érdekében kezelheti és nyilvántarthatja.

**Kelt: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_ év \_\_\_\_\_\_\_\_\_\_\_\_\_\_\_\_\_ hó \_\_\_\_\_\_ nap.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**kérelmező aláírása**

**2. számú melléklet**

Főjegyző

Elnök

Gondnoksági Csoport

Védelmi Iroda

Szervezési

Osztály

Pénzügyi Osztály

Belső Ellenőrzés

Oktatási, Sport és Ifjúsági Osztály

Kulturális és Határon túli Kapcsolatok Osztálya

Aljegyző

Térségfejlesztési

és

Informatikai

Osztály

Egészségügyi és

Szociális Osztály

Alelnök

Alelnök

Főjegyzői Iroda

Vagyongazdálkodási

és

Beruházási

Osztály

**INDOKOLÁS**

**A Pécsi Tudományegyetem kollégiumi férőhelyei elnyerésének rendjéről szóló 9/2000. (IV. 18.) KR. számú rendelet módosításához**

1. §-hoz

A Zala Megyei Közgyűlés Szervezeti és Működési Szabályzatának 18/2010.(X.9.) ÖR számú rendelettel történt módosításával összhangban a közgyűlés Oktatási, Sport és Ifjúsági Bizottsága megnevezését jelöli.

2. §-hoz

A korábbi szabályozás szerint félév ismétlése esetén a hallgató jogosultsága a férőhelyre megszűnik. A kreditpontos teljesítés bevezetése miatt ez a rendelkezés aktualitását vesztette.

3. §-hoz

A Zala Megyei Közgyűlés Szervezeti és Működési Szabályzata egyidejű módosításával összhangban módosul a Zala Megyei Közgyűlés Hivatala osztályának elnevezése.

4. §-hoz

Átruházott hatáskörben az Oktatási, Sport és Ifjúsági Bizottság dönt a kérelmekről.

**A felsőoktatásban, nappali tagozaton tanulók „Zala Megye Visszavár” ösztöndíjáról szóló 14/2003. (IX.25.) KR számú rendelet módosításához**

5.§-hoz

Pontosítja az adott tanévre vonatkozó kritériumot.

6. §-hoz

A Zala Megyei Közgyűlés Szervezeti és Működési Szabályzatának 18/2010.(X.9.) ÖR számú rendelettel történő módosításával összhangban a közgyűlés Oktatási, Sport és Ifjúsági Bizottsága megnevezését jelöli.

7. §-hoz

A kérelemhez csatolandó mellékletek felsorolását módosítja, törölve az utolsó lezárt félév eredményes befejezését igazoló leckekönyv másolatának vagy érvényes diákigazolvány másolatának benyújtása kötelezettségét.

8. §-hoz

Az alaprendelet 1. sz. mellékletét egészíti ki.

**A felsőoktatási intézményekben tanuló zalai fiataloknak adható ösztöndíj alapításáról és elnyeréséről szóló 10/2000. (IV. 18.) KR. számú rendelet módosítása**

9. §-hoz

A Zala Megyei Közgyűlés Szervezeti és Működési Szabályzatának 18/2010.(X.9.) ÖR számú rendelettel történő módosításával összhangban a közgyűlés Oktatási, Sport és Ifjúsági Bizottsága megnevezését jelöli.

10. §-hoz

A Zala Megyei Közgyűlés Szervezeti és Működési Szabályzata egyidejű módosításával összhangban módosul a Zala Megyei Közgyűlés Hivatala osztályának elnevezése.

11. §-hoz

Átruházott hatáskörben az Oktatási, Sport és Ifjúsági Bizottság dönt a kérelmekről.

**A megyei kitüntető cím, valamint díjak alapításáról és adományozásáról szóló 13/2007. (VI.26.) ÖR számú rendelet módosításához**

12. §-hoz

A 12/2010.(VII.9.) ÖR számú rendelettel módosult Zala megye címere, ennek megfelelően a régebben készült zöld-arany plakettek már nem adhatóak át. Az új plakettek elkészítésére Szabolcs Péter szobrászművész kapott megbízást, kialakításuk esztétikai és technikai szempontokat figyelembe véve antikolt bronz. A plakett méretének meghatározására nincs szükség.

13. §-hoz

A Zala Megyei Közgyűlés a Szervezeti és Működési Szabályzatának 18/2010.(X.9.) ÖR számú rendelettel történt módosításával egy tanácsnokot választott.

**Az önkormányzat vagyonáról és a vagyongazdálkodás szabályairól szóló 14/2004. (VI.30.) ÖR számú rendelet módosításához**

14. §-hoz

Az önkormányzat részvételével működő gazdasági társaságok legfőbb szervének ülésén az önkormányzati képviselettel kapcsolatos rendelkezés módosítását célszerűségi, hatékonysági szempontok indokolják.

**A beszerzések rendjéről szóló**

**4/2007. (II. 20.) ÖR számú rendeletének módosításához**

15. §-hoz

A rendezvények szervezése, étkeztetési szolgáltatások megrendelése, valamint az élelmiszerek beszerzése, mint kivételi kör került meghatározásra, ezekben az esetekben nem szükséges három ajánlatot bekérnie a beszerzőnek.

16. §-hoz

A szabályozás előírja, hogy a beszerzőnek indokolnia kell, amennyiben eltekint a három ajánlat bekérésétől.

17. §-hoz

Az Előkészítő Munkacsoport tagjaiban bekövetkező változások kerültek átvezetésre.

18. §-hoz

Az Előkészítő Munkacsoport vezetőjének személyét határozza meg.

19. §-hoz

Az ajánlati felhívás Előkészítő Munkacsoport általi véleményezésének feltételét rögzíti.

20. §-hoz

A szerződéskötési kötelezettség alóli felmentések körét egészíti ki.

**A Zala Megyei Közgyűlés Szervezeti és Működési Szabályzatáról szóló**

**3/2004. (II. 20.) ÖR számú rendelet módosításához**

21.§-hoz

A szociális igazgatásról és szociális ellátásokról szóló 1993. évi III. törvény (továbbiakban: szociális törvény) 119.§ (3) bekezdés alapján, amennyiben a személyi térítési díj, illetve a költőpénz összegére az ellátásban részesülő személy ingatlan vagyona nyújt fedezetet, a jelzálogjog bejegyzésének kezdeményezése - az intézményfenntartó kérelme alapján - a szociális hatóság hatáskörébe került. A bejegyzett jelzálogjog törlése szintén a szociális hatóság hatáskörébe került, de az intézményfenntartónak kell mindkét esetben kérelmezni.

22. §-hoz

A megyei fenntartású szociális és gyermekvédelmi intézmények szakmai programjának jóváhagyását javasoljuk a közgyűlés elnökének hatáskörébe utalni, mivel az intézmények működési engedélyének módosítása rugalmasabban intézhető.

23. §-hoz

A szociális törvény 121.§ (2) bekezdésének. i) pontja értelmében az ellátási szerződés alapján nem önkormányzati fenntartásban működő intézményeket évente legalább egy alkalommal beszámolási kötelezettség terheli. Ezért kezdeményezzük a bizottság átruházott hatáskörének kiegészítését és a szociális rendelettel való összhangjának megteremtését.

24. §-hoz

A Szervezeti és Működési Szabályzat 4. számú melléklete szabályozza a közgyűlés hivatala szervezeti felépítését, bemutatva az irányítási, vezetési jogosultságokat is. Két osztály elnevezésében történt változást vezetjük át a szervezeti ábrában. (Elnöki Iroda és Oktatási, Kulturális Osztály)

25. §-hoz

Jelen rendelet hatályba lépéséről rendelkezik.